Posteľnú bielizeň spravidla tvorí set zahŕňajúci obliečku na prikrývku aj vankúš. Len výnimočne sa stretnete s prípadmi, keď sú oba kusy predávané zvlášť. Výhodnejší môže byť nákup posteľnej bielizne na manželskú posteľ (dvojlôžko), kedy v balení nájdete obliečky v páre v zjednotenom dizajne. Zatiaľ čo tieto sety bývajú cenovo výhodnejšie, priplatiť si budete musieť za atypické rozmery, napríklad na francúzske lôžko. Cenu výrazne ovplyvňuje výrobný materiál a jeho spracovanie, rovnako tak typ zapínania či dizajn.